
Қазақтың Қайымы
 
 С. Муқанов атындагы облыстық әмбебап-ғылыми кітапханада жазушы, ғалым, әдебиеттанушы, драматург, Қазақстан Республикасы Мемлекеттік сыйлыгының лауреаты Қайым Мұхамедхановтың 100 жылдығына орай ұйымдастырылан әдеби кеш өтті. Шараға қатысқан өңіріміздің зиялы қауым өкілдері мен ұстаздары, студенттері мен оқушылары қазақ әдебиетінің дамуына сүбелі үлес қосқан қаламгердің тауқыметті тағдырымен, шыгармашылық мол мұрасымен танысты.

Ол саналы ғумырының басым бөлігін киелі шығыс өңіріндегі Семей мемлекеттік педагогикалық институтына арнаған. Оның алдын көрген шәкірттерінің дені бүгінде әдебиет пен тілдің білгір мамандары атанып, жемісті қызмет етуде. Солардың бірі — М. Қозыбаев атындағы Солтүстік Қазақстан мемлекеттік университеті жанындағы Тіл және әдебиет институтының директоры Жанар Таласпаева ұстазының абайтануға, шәкәрім-тануға сіңірген қыруар еңбегі жайлы сөз сабақтады. Жазушы Мұхтар Әуезовпен қарым-қатынасы туралы әңгіме өрбітіп, көзі тірісінде шәкірттеріне көрсеткен тәлімі, ғылымға адалдығы, турашылдығы және сыпайылығы жайында баяндады.
Жиналғандар сан қырлы тұлға туралы әңгіме өрбіткен М. Қозыбаев атындағы СҚМУ-дің профессоры Зарқын Тайшыбай мен Қазақстан Жазушылар одағының мүшесі, ақын Зейнолла Әкімжановты да ықылас қоя тыңдады. 
Шараға өңіріміздің әдебиетке әуес өрендері де белсене атсалысты. Мәселен, студент Мұрат Мәметжан қаламгердің "КарЛаг" және "Теміртау" лагерьлерінде айдауда жүргенде жазған "Балаларыма" өлеңін оқып берді.

